Фил Бул
philbull@gmail.com 2014
Количина коришћеног процесора вам говори колико посла рачунар покушава да обави.

# Проверите колики се капацитет процесора (CPU) користи

Да бисте проверили колико се процесора вашег рачунара тренутно користи, идите на језичак Ресурси и погледајте графикон Историјат процесора. Ово вам говори колико посла рачунар тренутно обавља.

Многи рачунари имају више од једног процесора (некада се називају вишејезгарни системи). Сваки процесор је приказан засебно на графикону. Ако желите, можете променити боју која се користи за сваки процесор кликом на један од обојених блокова испод графикона.

Такође можете променити колико се брзо графикон ажурира (интервал ажурирања) и како се приказују линије за сваки процесор (нпр. као наслагани графикон области). Промените релевантне опције кликом на Пратиоца система, затим изаберите Поставке, а онда језичак Ресурси.